recursal/SuperWikiNEXT-32B huggingface dataset:
**הגרלה מורכבת** היא מושג בתחום תורת המשחקים.

אנו נדרשים למושג זה שכן בסיטואציות רבות נתקלים באופן טבעי  בהגרלות על הגרלות.

סימונים
-------

{\displaystyle A\_{1},\ldots ,A\_{K}} - התוצאות האפשריות בפניהם עומד מקבל ההחלטות.

{\displaystyle L=[p\_{1}(A\_{1}),p\_{2}(A\_{2}),\ldots ,p\_{K}(A\_{K})]} - הגרלה L שבה מתקבלת כל תוצאה {\displaystyle A\_{k}} בהסתברות {\displaystyle {p\_{k}}},

(כאשר {\displaystyle p\_{1},\ldots ,p\_{K}} הם מספרים אי-שליליים שסכומם 1).

הגדרה
-----

**הגרלה מורכבת** היא הגרלה על הגרלות.

הגרלה מורכבת נתונה על ידי:
{\displaystyle {\hat {L}}=[q\_{1}(L\_{1}),\ldots ,q\_{J}(L\_{J})]}

שבה {\displaystyle q\_{1},\ldots ,q\_{J}} הם מספרים אי-שליליים שסכומם 1, ו- {\displaystyle L\_{1},\ldots ,L\_{J}} הן הגרלות.

כלומר, בהגדרה זו לכל {\displaystyle \ 1\leq j\leq J} קיימים מספרים אי-שליליים {\displaystyle (p\_{k}^{j})\_{k=1}^{K}} שסכומם 1 כך ש-

{\displaystyle L\_{j}=[p\_{1}^{j}(A\_{1}),\ldots ,p\_{K}^{j}(A\_{K})]} .

דוגמה
-----

נתבונן באדם הבוחר את מסלול הנסיעה למשרדו לפי מזג אוויר - אם יורד גשם הוא נוסע בדרך א', אך אם לא יורד גשם הוא נוסע בדרך ב'. זמן הנסיעה בכל דרך אינו קבוע, והוא תלוי בגורמים רבים אחרים. התוצאה של  המשתנה המקרי "זמן הנסיעה למשרד מחר בבוקר" היא הגרלה על הגרלה: בהסתברות מסוימת ירד גשם מחר בבוקר, וזמן הנסיעה ייקבע לפי התפלגות אחת, ובהסתברות המשלימה לא ירד גשם, וזמן הנסיעה ייקבע לפי התפלגות אחרת.

ברמה טכנית יותר, אם למשל שחקן במשחק בוחר אחד משני מהלכים על פי הגרלה (למשל, הטלת מטבע) ובעקבות כל מהלך יש מהלך גורל (הגרלה), הרי שתוצאת המשחק נקבעת על ידי **הגרלה מורכבת**.

ראו גם
------

* מונחים בתורת המשחקים

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, הוצאת הספרים ע"ש י"ל מאגנס, 2008.
קארלו ביזיאק, רישום דיוקן, בסדנת האומן שלו
ארבעת בניו של בונה כלי הקשת ליאנדרו ביזיאק, אנדרה, קארלו, ליאנדרו וג'אקומו, למדו את מקצוע בניית כלי הקשת אצל אביהם, רב-אמן בעל מוניטין בינלאומיים בתחום, ועבדו עמו בסדנתו במילאנו, לשם עברה אמנות בניית הכינורות, עם תום עידן בוני הכינורות הדגולים בקרמונה, ובראשם סטרדיווארי, משפחת אמאטי וגוארנרי.

אנדרה ביזיאק
------------

אנדרה ביזיאק, בנו הבכור של ליאנדרו, נולד ב-16 בדצמבר 1890 במילאנו ומת ב-25 באוגוסט 1967. הוא למד את מלאכת בניית הכינורות אצל אביו וגילה עניין רב בכלי נגינה עתיקים. אנדרה, ששימש כאוצר לאוסף הכלים המשפחתי, הפיק הנאה מן המגוון העשיר של כינורות איטלקים שבסדנתו ומהצגתם לפני מבקרים.

קארלו ביזיאק
------------

קארלו ביזיאק נולד ב-9 במרץ 1892 ומת ב-23 באפריל 1968, בנו ותלמידו של ליאנדרו ביזיאק. כממשיך אסכולת קרמונה, החל ללמוד את אמנות בניית כלי הקשת בגיל צעיר. בשנת 1922, אחרי נישואיו, עבר לפירנצה, שם התגורר עד סוף חייו.

רוב שנות מלחמת העולם הראשונה עברו עליו מחוץ לאיטליה ובתקופה זו למד בפריז את אמנות בניית הקשת, בסדנתו של **אז'ן סארטורי** (Eugene Sartory), שם עבד לצד **אנדרה ויניירון** (Andre Vigneron), מי שיהיה בהמשך לאחד מבוני הקשתות הנודעים ביותר בתקופתו.

כלי הנגינה של קארלו, אף כי מועטים במספר, בנויים מעץ מעולה בטיבו ומצטיינים בצלילם המושלם. לאחר סיום בנייתו של כלי, היה מניח אותו למשך שנתיים ורק אז חוזר לשלב הגימור בלכה. ההקפדה הדקדקנית הזו הקנתה לו פרסום עולמי. קארלו ביזיאק התפרסם במיוחד באיכות הלכה שלו ובטכניקה ששימשה אותו לציפוי כליו.

ג'אקומו וליאנדרו (הבן) ביזיאק
-----------------------------

ג'אקומו, 28 בדצמבר 1900 - 9 במאי 1995, וליאנדרו, 29 בפברואר 1904 - 11 בפברואר 1982 (בוונגונו), בניו הצעירים של ליאנדרו ביזיאק, בנו כלי נגינה חדשים בהדרכת אביהם ומשנת 1934 עבדו יחדיו בסדנה במילאנו עד לפרישתם בשנת 1973. נוסף לבניית כלים, עסקו גם בשיקום כלים ישנים ובמכירתם.

קישורים חיצוניים
----------------

ויקישיתוף מדיה וקבצים בנושא **בני ביזיאק** בוויקישיתוף

הערות שוליים
------------

1. ↑  צ'ארלס בר וקארלו קייזה, "ליאנדרו ביזיאק", מילון גרוב למוזיקה ומוזיקאים אונליין
2. ↑  בר וקייזה, שם
מפעל פלדה בלגי, כביש גולדהוק, W12 - פועלים 1918, אדגר זליגמן
**אדגר אייזק זליגמן** (באנגלית: **Edgar Isaac Seligman**; ‏14 באפריל 1867 – 27 בספטמבר 1958) היה סייף יהודי-בריטי, בעל 2 מדליות כסף אולימפיות בדקר. הוא הגבר הבריטי היחידי שזכה באליפות בריטניה בכל שלושת סוגי הנשק בסיף, בדקר (1904 ו-1906) ברומח (1906 ו-1907) ובחרב (1923 ו-1924). נוסף לכך, הוא היה אמן וצייר.

קורות חיים
----------

זליגמן נולד בסן פרנסיסקו, קליפורניה, ארצות הברית להורים יהודים מהגרים מגרמניה. הוא לחם במלחמת הבורים במסגרת גדוד פרשים מתנדבים בדרגת רב-טוראי. אחיו, הרברט, שימש כבריגדיר גנרל.

זליגמן היה צייר מוכשר והוא הציג את עבודותיו באקדמיה המלכותית לאמנויות ובחברה לאמנות(אנ') בלונדון.

### קריירה כסייף

באולימפיאדת אתונה (1906) זכה זליגמן במדליית כסף בתחרות בדקר קבוצתי.

באולימפיאדת לונדון (1908) זכה זליגמן במדליית כסף בתחרות בדקר קבוצתי, אחרי צרפת ולפני בלגיה, לאחר שהשתתף בשלב המוקדמות עם קבוצתו נגד דנמרק. בשורות הנבחרות הזוכות במדליות סייפו שלושה סייפים יהודים: בנבחרת צרפת ז'אן שטרן ואלכסנדר ליפמן ובנבחרת בלגיה פאול אנספך. בתחרות בדקר אישי הוא הפסיד בקרב הראשון.

באולימפיאדת סטוקהולם (1912) זכה זליגמן במדליית כסף בתחרות בדקר קבוצתי. בתחרות בדקר אישי הוא סיים במקום שישי כללי לאחר שניצח שני קרבות בשלב הגמר מתוך 7 קרבות ובמקום שישי בתחרות ברומח אישי לאחר שניצח שלושה קרבות בשלב הגמר מתוך 7 קרבות. 

באולימפיאדת אנטוורפן (1920) סיים זליגמן במקום חמישי בתחרות קבוצתית בדקר ובמקום שביעי בתחרות קבוצתית ברומח.

באולימפיאדת פריז (1924) סיים זליגמן במקום שמיני. בשלושת הסיבובים הראשונים בתחרות האישית ברומח הוא ניצח ב-12 קרבות מתוך 13. בסיבוב הגמר הוא החליק בקרב השני ומתח את שריריו ונאלץ לפרוש. בשלב רבע הגמר הוא ניצח את רוג'ה דוקרט מצרפת שזכה לבסוף במדליית הזהב.

קישורים חיצוניים
----------------

* אדגר זליגמן, באתר הוועד האולימפי הבין-לאומי
* אדגר זליגמן, באתר olympedia.org

הערות שוליים
------------

1. ↑  12 ציורים של אדגר זליגמן, באתר ARTUK (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* RKD: 451018

 |
**עקב מדגסקר** (שם מדעי: ***Buteo brachypterus***) הוא מין של עוף דורס מהסוג עקב החי בטבע רק באי מדגסקר שממזרח לאפריקה.

עקב זה מזכיר מעט את עקב החורף, אך קטן יותר. הוא מגיע לאורך של 40 עד 48 סנטימטרים, למוטת כנפיים של 93 עד 111 סנטימטרים ולמשקל 342 עד 680 גרם בממוצע. עקב זה בעל נוצות חומות עם בטן לבנה והראש שחור. הזנב חום עם קצוות לבנים-שחורים לסירוגין ועל הבטן טלאים חומים. העיניים וכפות הרגליים צהובים והטפרים שחורים ומעוקלים.

העקב הוא דורס המצוי ביערות, יערות פתוחים ויערות הרריים עד לגובה 2,300 מטר ואוכלוסייתו כנראה גדלה עם צמצום היערות עקב כריתה. הוא פעיל במשך היום, אז הוא דואה ומחפש טרף. מזונו כולל מינים של זוחלים אנדמיים כמו זיקיות, שממיתיים ונחשים, דו-חיים, יונקים קטנים, פרוקי-רגליים כמו סרטנים, חרקים גדולים ועוד ועופות אחרים. בנוסף נראה שהוא מהווה איום על הלמורים כמו למור צווארון שחור לבן וסיפאקה שחורת-מצח, אך הללו בדרך כלל רואים אותו מתקרב וצווחים לאזהרה.

העקב הוא עוף מונוגמי המקנן על העצים הגבוהים או על מדפי צוקים. בקן הנקבה מטילה 1 או 2 ביצים, אך לרוב הגוזל שנולד ראשון הורג את אחיו. תקופת הקינון נמשכת 6 עד 7 שבועות.

ראו גם
------

* הפארק הלאומי מרוג'ג'י

קישורים חיצוניים
----------------

ויקישיתוף מדיה וקבצים בנושא **עקב מדגסקר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  עקב מדגסקר באתר הרשימה האדומה של IUCN
ספר שירה של אמילי דיקינסון, דוגמה לספרות יפה
**ספרות יפה** (בלועזית: **בֵּלֶטְרִיסְטִיקָה**) היא ספרות אמנותית הנחלקת לשלושה ענפים עיקריים, לפי דרך כתיבתה: שירה, פרוזה ומחזאות.

על פי תכניה הספרות האמנותית מתחלקת לסוגות רבות, בהן: שירה לירית ושירה אפית, ספרות רומנטית, ספרות בלשית, ספרות מדע בדיוני ופנטזיה, רומנים היסטוריים, קומדיות, טרגדיות ודומותיהן.

לפי סגנון הכתיבה הספרות האמנותית מתחלקת לזרמים שונים, הזרם הקלאסי, הזרם הריאליסטי, הזרם הנטורליסטי, הזרם הרומנטי, תיאטרון האבסורד, הזרם האקזיסטנציאליסטי ועוד רבים אחרים.

הספרות היפה מתוחמת גם על ידי הנגדה, היא לא ספרות תיעודית או ספרות לימודית או ספרות טכנית או ספרות שימושית. למרות זאת לא תמיד הגבולות חדים - ספר בישול אינו שייך לספרות יפה, אך הוספת סיפורים פולקלוריסטים למתכונים (כמו ב"ספר בישול פולקלורי" מאת מולי בר-דוד) או הוספת מתכונים לספר עלילתי (לדוגמה, "אפשר גם בלי קביאר" מאת יוהנס מריו זימל או "עגבניות ירוקות מטוגנות" של פאני פלאג) מביאה לחציית קווים. הספרות היפה היא, בדרך כלל, ספרות בדיונית, אך לעיתים נכתבת ספרות תיעודית תוך שימוש בכלים אמנותיים וכך היצירה הופכת להיות ראויה לתואר "ספרות יפה". גם בתחומי הספרות התיעודית תיתכן חציית קווים, כמו בדוגמאות ספרי הבישול לעיל, למשל הספר הנודע מגילת סן מיקלה מאת אכסל מונתה, שהוא ספר אוטוביוגרפי, מכיל גם קטעי פנטזיה.
חגי לב
**חגי לב** (13 באפריל 1924 – 21 באפריל 2010) היה לוחם במחתרת האצ"ל, שליח מטעם "המוסד" להעלאת יהודי צפון אפריקה לישראל, ראש תנועת החרות בארצות הברית ומזכיר ההנהלה של האוניברסיטה העברית בירושלים.

ביוגרפיה
--------

חגי לב נולד ב-13 באפריל 1924 בפולין להורים ציונים ששמשו כמורים לעברית, בריהו ולאה לב. בשנת 1936 עלה עם משפחתו לארץ ישראל. קרוביו שנותרו בפולין נספו בשואה. לב, שהיה בן 12, הצטרף לתנועת בית"ר ובגיל 15 התגייס לשורות האצ"ל.

בגיל 17, בסמוך לסיום לימודיו, הוסגר לידי הבולשת הבריטית. אולם, כשהבריטים נכנסו בדלת, הוא נמלט דרך החלון. לב נרשם ללימודים באוניברסיטה העברית, הצטרף לפעילות האצ"ל בירושלים ומילא תפקידי פיקוד ומודיעין. היה מופקד על שירות המודיעין של האצ"ל בירושלים.

בגיל 20, בעקבות הלשנה נוספת, נתפס לב על ידי הבריטים. לאחר מעצר בן חודשיים במחנה המעצר בלטרון נלקח יחד עם עצורים נוספים מלח"י ואצ"ל לארבע שנות גלות באריתריאה ובקניה. במחנות המעצר שימש לב, שהיה בעל כישרון לשפות, מעין "קצין מודיעין ראשי" ואסף מהעיתונות המקומית את הפרטים הנחוצים לתכנון הבריחות. הוא היה אחד משלושת המשתתפים בבריחה הראשונה מהמחנות (ביחד עם שמעון שייבה ובנימין זרעוני). השלושה נלכדו והוחזרו למחנה, ובהמשך השתתף בבריחה נוספת.

לאחר הקמת המדינה התגייס לצה"ל ועבר קורס קצינים (השתתף במלחמת ששת הימים ובמלחמת יום הכיפורים). לאחר שרותו שב ללימודים באוניברסיטה העברית ורכש תואר שני (MA) בספרות עברית, היסטוריה של עם ישראל ופילוסופיה כללית.

בשנת 1955 התגייס ל"מוסד" ל"מסגרת" - המחתרת היהודית במרוקו, במטרה להגן ולהעלות את יהודי צפון אפריקה ויצא לשליחות בת חמש שנים תחילה באלג'יריה ולאחר מכן במרוקו. במסגרת שליחותו עמד בראש שלוחת המודיעין של המחתרת ושימש בתפקידי פיקוד בארגון העלייה וההגנה של יהודי המקום. כשחזר לישראל ב-1960 הביא עמו את אשתו לעתיד מישל לבית בנג'ו שהייתה פעילה מקומית של המסגרת ואת משפחתה.

כשהיה בן 36 התחתן לב עם מישל ונולדו להם שלוש בנות ובן.

לב חזר לאוניברסיטה העברית בירושלים ובין השנים 1960–1965 שימש כמזכיר המכון ליהדות זמננו ולאחר מכן בשנים 1965–1980 כמזכיר ההנהלה של האוניברסיטה. עם פרישתו יצא לשליחות בת חמש שנים כנציג תנועת החירות בארצות הברית. לאחר שובו לארץ, בין השנים 1989–1994 שימש כמנהל המרכז הבין ארצי להוראת תרבות ישראל באוניברסיטאות שעסק בהעלאת הרמה האקדמית והמעמד של ההוראה של לימודי תרבות ישראל בכ-1,300 אוניברסיטאות ברחבי תבל.

לב נפטר ב-21 באפריל 2010, בגיל 86, והובא לקבורה בהר המנוחות בירושלים.

הערות שוליים
------------

1. 1 2  שולמית אליאש, **גולי אצ"ל ולח"י: במחנות המעצר באפריקה, 1948-1944**, הוצאת אוניברסיטת בר-אילן, 1996, עמ' 246, ה' 21.
2. ↑  יעקב מרידור, ארוכה הדרך לחרות | ה"אינטלג'נס" הפרטי של חגי לב, חרות, 14 באוגוסט 1949
3. ↑  מיכאל מ' לסקר, **ישראל והעלייה מצפון אפריקה: 1948–1970**, מכון בן-גוריון לחקר ישראל, הציונות ומורשת בן-גוריון, 2006, עמ' 455.
4. ↑  המצבה ומקום הקבר של חגי לב, באתר "פרויקט גלעד"
כריכת אחד מספריו
**יעקב** (**יענקלה**) **פרוינד** (נולד ב-11 באפריל 1949) הוא מחבר ספרי הומור וחידוד, "אמן הלשון העברית" ומכוּנֶה "מחיֵיך השפה העברית". ההומור שלו שייך לסוגה של שעשועי לשון (בדומה לאבשלום קור ויחיאל ספרא).

קורות חיים
----------

פרוינד נולד בשנת 1949 בתל אביב. למד הנדסאות אלקטרוניקה. במהלך לימודיו החל להתנסות בעבודה ברדיו כטכנאי, ובשנת 1971 החל לעבוד כטכנאי קול ב"קול ישראל".

פרוינד נתגלה לציבור הרחב כאשר דיווח על מצב התנועה במשך 13 שנה מהמטוס הקל של אל על. את דיווחיו תיבל במשחקי מילים. הוא הוזמן על ידי שדרים שונים להופיע בפינה בתוך משדריהם, ובהמשך קיבל פינות משלו. בשנת 1977 החל לערוך ולהוציא עלון דו-חודשי בשם "רשם-כל" ("עלונצ'יק ההנדסה של רדיו תל אביב"), שממנו הופיעו עשרות גיליונות.

הוא הופיע גם בתוכניות טלוויזיה העוסקות בשעשועי לשון ובתוכניות "מספרי סיפורים". בספריו, המסודרים לפי נושאים שונים, הוא מציג משחקי מילים, לשון נופל על לשון וחידות הגיון.

ב-2006 שודרה ברשת ב' הפינה "לשון ברוטב".

בין השנים 1992–2007 היה חבר הוועדה למילים בשימוש כללי של האקדמיה ללשון העברית. אחת המילים שהציע והוכנסו לשפה העברית ב-1995 היא "מֵקַר" (מי קר, כמשקל "מחם") ככינוי למתקן קירור מי שתייה (קוּלֶר).

ב-28 באפריל 2016 פרש פרוינד מקול ישראל לאחר 45 שנים ברדיו.

ספריו
-----

* **לשון ברוטב**; איורים: יורם נאמן, תל אביב: מודן, תשמ"ז 1987.
* **לשון בפלפל**; איורים: יורם נאמן, תל אביב: משרד הביטחון – ההוצאה לאור, תש"ן 1990. (יצא לאור במסגרת "שנת הלשון")
* **חידון קישוט**; איורים: יורם נאמן, תל אביב: מודן, 1992. (חידות היגיון)
* **לשון ברוטב חריף**; איורים: יורם נאמן, תל אביב: מודן, 1994.
* **לשון הרה**: משחקי מילים; איורים: יעל (פרוינד) אברהם, ירושלים: ש. זק, 2008. (המאיירת היא בתו)

קישורים חיצוניים
----------------

* רשימת הפרסומים של יעקב פרוינד, בקטלוג הספרייה הלאומית
* אילנה באום, דיוקן | טכנאי-לצונאי, מעריב, 17 בפברואר 1984
* רוביק רוזנטל, שעשועי לשון ומסרים בלוחיות רישוי, באתר nrg‏, 31 ביולי 2008
* יעל (פרוינד) אברהם, מקור ראשון, ריאיון עם אבא: טכנאי הרדיו המיתולוגי נפרד, באתר nrg‏, 27 במאי 2016

**עוד מחידודיו**:

* קלמבור | לשון ברוטב, מעריב, 29 בנובמבר 1978
* מתוך המופע "מילה שלי" 2014

הערות שוליים
------------

1. ↑  יזמה, דבר, 18 בפברואר 1977; מבצע יחיד, דבר, 15 ביולי 1977; אילנה באום, דיוקן | טכנאי-לצונאי, מעריב, 17 בפברואר 1984.
2. ↑  הוועדה למילים בשימוש כללי, באתר האקדמיה ללשון העברית.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308640805171
* ISNI: 0000 0000 8097 3056
* LCCN: nr91011209
* VIAF: 17637724
* WorldCat: lccn-nr91011209

 |
המונח **ספרות בלגית** מתייחס לספרות אשר נוצרה בבלגיה, מדינה בה קיימות שלוש לשונות רשמיות: צרפתית (ובכלל זאת השפה הולונית), הולנדית (הקרויה בבלגיה פלמית) וגרמנית. לפיכך, גם הספרות במדינה זו נכתבת בשלוש לשונות אלו, ובמיוחד בצרפתית ובהולנדית/פלמית.

ספרות בשפה הצרפתית בבלגיה
-------------------------

במאה ה-14 נשלטה בלגיה באופן דומיננטי על ידי הוולונים. תושבי הצפון הפלמי היו ברובם לא משכילים וחסרי השפעה תרבותית. חצר המלוכה גם היא הייתה דוברת צרפתית. בתקופת מלחמות הדת באירופה והרפורמציה תחת רדיפותיהם של קרל החמישי ופיליפה השני ברחו אינטלקטואלים דוברי פלמית להולנד השכנה. האליטה נותרה דוברת צרפתית. 

החל מסוף המאה ה-19 חלה תנופה בספרות בשפה הצרפתית בבלגיה, עם סופרים כדוגמת שארל דה קוסטר, ז'ורז' רודנבאך, אמיל ורהרן ומוריס מטרלינק, שאף זכה בפרס נובל לספרות. בתקופה זו, שבין 1813 ו-1917 המגמה בספרות הבלגית הייתה להבליט את האופי הייחודי הבלגי של השפה, תוך שימוש במונחים אשר אינם בשימוש בצרפת. 

במהלך המאה ה-20 בלטו בכתיבתם מרגריט יורסנאר, ז'ורז' סימנון, או לאחרונה גם אמילי נותומב. בתחום הקומיקס בולטת הספרות הבלגית בשפה הצרפתית, ובין הבולטים שבמחברי ספרי הקומיקס, יש להזכיר את יוצר טינטין, הרז'ה, וכן יוצר הדרדסים, פיו. לאחר מלחמת העולם הראשונה המגמה בספרות הבלגית בשפה הצרפתית הייתה לכתוב בצרפתית תקנית ולמעט באותם מונחים ייחודיים לבלגיה; החל משנות ה-60 של המאה ה-20, חלה חזרה מסוימת לשימוש במונחים ייחודיים לבלגיה ותיאור נופים בלגיים.

ספרות בשפה ההולנדית/פלמית בבלגיה
--------------------------------

עד למאה ה-16 לא הייתה קיימת ספרות בשפה הפלמית, שכן שפה זו הייתה אחת מניבים רבים שהתקיימו באזור פלנדריה. האוכלוסייה באזור לא הושפעה (מכיוון שהייתה ברובה לא משכילה) מהספרות ההולנדית באותה תקופה והאליטה הפלמית דיברה וכתבה בצרפתית. בין הסופרים בשפה הפלמית: הנדריק קונסיאנס והוגו קלאוס.

קישורים חיצוניים
----------------

ויקישיתוף מדיה וקבצים בנושא **ספרות בלגית** בוויקישיתוף
* ספרות בלגית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283139705171
* BnF: cb12011682q (data)
* LCCN: sh85012945
* NKC: ph118795

 |
**תקן חשבונאות בינלאומי 1 – הצגת דוחות כספיים** הוא תקן חשבונאות בינלאומי שאומץ על ידי הוועדה הבינלאומית לתקינה. הוא מניח קווים כללים להצגת דוחות כספים ומציג דרישות מינימום בהקשר של קווים אלו; הוא ישים לכל הדוחות הכספיים הסטנדרטים המבוססים על תקני דיווח כספי בינלאומיים.

תקן חשבונאות בינלאומי 1 פורסם לראשונה על ידי הוועדה הבינלאומית לתקינה בשנת 1997, והחליף שלושה תקנים לדרישות גילוי והצגה, והיה התקן החשבונאי המקיף הראשון שעסק בהצגת תקנים פיננסיים. הוא אומץ על ידי ה-IASB בשנת 2001, ונכון לשנת 2012 שונה התקן לאחרונה ביוני 2011; תיקונים אלה ייכנסו לתוקף החל מ-1 ביולי 2012.

סקירה כללית
-----------

### מטרה ומאפיינים

תקן זה מגדיר את מטרת הדוחות הכספיים כמתן מידע שימושי על המצב הפיננסי, הביצועים הפיננסיים ותזרימי המזומנים של ישות, ומסווג את המידע המסופק לנכסים, התחייבויות, הכנסות והוצאות, תרומות על ידי וחלוקה לבעלים, ותזרימי מזומנים. הוא מפרט את מערך הדוחות, למשל דוח המצב הכספי ודוח רווח והפסד, שמרכיבים יחד את הדוחות הכספיים.

תקן זה מרחיב גם את המאפיינים הבאים של הדוחות הכספיים:

* מוצג בצורה הוגנת ותואם לתקני חשבונאות בינלאומיים;
* ערוך על בסיס עסק חי;
* ערוך תוך שימוש בבסיס הצבירה של החשבונאות;
* ישנם סיווגים המוצגים בנפרד;
* אינו מקזז נכסים והתחייבויות;
* מוכן לפחות מדי שנה;
* כולל השוואה לתקופות קודמות;
* מוצג באופן עקבי לאורך תקופות

### מבנה ותוכן

תקן חשבונאות בינלאומי 1 מפרט את הפריטים שיש לכלול, לכל הפחות. התקן מפרט דרישות לגבי סיווג המידע, כגון דרישה לרישום נפרד של התחייבויות שוטפות, ופירוט מתי לסווג התחייבות כשוטפת לעומת לא שוטפת. כמו כן, הוא קובע דרישות בנוגע לביאורים לדוחות הכספיים, לרבות גילויים על מדיניות חשבונאית ומידע על הנחות שנעשה בהן שימוש.

תיקונים אחרונים
---------------

התקן נערך מחדש בשנת 2007 כדי לשקף שינוי בטרמינולוגיה שהשפיע גם על תקנים חשבונאיים אחרים. השינויים כוללים את הדברים הבאים:

| תקופה לפני תיקון | תקופה לאחר תיקון |
| --- | --- |
| מאזן | דוח על מצב הכספי |
| דוח תזרים מזומנים | דוח על תזרים מזומנים |
| דוח רווח והפסד | דוח רווח והפסד ורווח כולל אחר |

ארגון ה-IASB תיקן שוב את ההצהרה בשנת 2011, והוסיף את הדרישה לפיה פריטים ברווח הכולל אחר יקובצו על סמך יכולתם לסווג מחדש לרווח והפסד, לצד שינויים אחרים. שינויים אלה, כאשר הוצעו בעבר, הובילו לכך שמכון רואי החשבון באנגליה ובוויילס יעץ כי לגישה של ביצוע "שינויים קטנים בתקן אחד" יכולה להיות השפעות שליליות.

קישורים חיצוניים
----------------

* תקן חשבונאות בינלאומי 1 – הצגת דוחות כספיים, באתר המוסד הישראלי לתקינה בחשבונאות

הערות שוליים
------------

1. 1 2 3 4  IFRS Foundation, 2012. International Accounting Standard 1: Presentation of Financial Statements. Retrieved on April 20, 2012.
2. ↑  Kirk, R.J. The Key Issues in IAS1(הקישור אינו פעיל, January 2020). Retrieved on April 20, 2012.
3. 1 2 3  Deloitte Global Services Limited, 2012. IAS 1 — Presentation of Financial Statements. Retrieved on April 20, 2012.
4. ↑  Reed K, 2010. IASB must hold off tweaking existing standards, says ICAEW. Retrieved on April 22, 2012.
**תקלה גיורגיס השני** היה קיסר אתיופיה בשנים 1868-1872. שמו לפני ההכתרה היה וגשום (שליט מחוז וג) **גובזה גברה מדהין**. נפטר בשנת 1873.

טיעונו של גובזה לכתר הקיסרות התבסס על כך שהוא צאצא של שושלות קיסריות דרך שני הוריו. דרך אביו ווגשום גברה מדהין, שהיה משושלת זגווה, ודרך אימו שהייתה צאצאית לשושלת הסולומונית. גובזה נישא לדינקינש מירצ'ה, אחותו של דג'אזמאץ' קאסה.

לאחר התאבדותו של תוודרוס השני יריביו לכתר הקיסרות היו מנליק השני (בזמנו מלך שוואה) וגיסו של גובזה, דג'אזמאץ' קאסה (בעתיד קיסר אתיופיה יוהנס הרביעי). בשנת 1868 ווגשום גובזה הכריז על עצמו קיסר אתיופיה תחת השם תקלה גיורגיס השני בסקוטה שבמחוז ווג. מכיוון שאבונה סלאמה, ראש הכנסייה האורתודוקסית האתיופית מת זמן קצר לפני כן, לא היה מי שיכתירו כראוי. יריביו לכתר, קאסה ומנליק לא הכירו בו בתור קיסר, ולכן בשנת 1871 יצא בראש צבאו לתיגראי להכניע את גיסו קאסה בכוח אולם הוא הובס. הוא וילדיו נפלו בשבי. זמן קצר אחר כך קאסה הכריז על עצמו קיסר אתיופיה תחת שם המלכות יוהנס הרביעי.

תקלה גיורגיס מת בשבי בשנת 1872. בגלל השפעתו המינימלית בהיסטוריה האתיופית לפעמים הוא מושמט מרשימת קיסרי אתיופיה.

| שושלת זאגווה |
| --- |
| תקופת החושך האתיופית |
| קיסרים | מארה תקלה היימנות • טאטדים • ג'אן סאיום • גארמה סאיום • ימהרנה קריסטוס • קאדוס חארב • לליבלה • נאקוטו לאב • יטברק • מירארי • חארבי • יטברק |  |
| ראו גם | יהודית המלכה • ירושלים החדשה • השושלת הסולומונית • תקלה גיורגיס השני |
| מחוז וג |

|  |  |  |
| --- | --- | --- |
| **הקודם**:**תוודרוס השני** | **קיסר אתיופיה** 1868–1872 | **הבא**:**יוהנס הרביעי** |
**טזאקפטור** (בלועזית: **tezacaftor** או **VX-66**1) הוא אחד החומרים הפעילים בתרופה משולבת, אשר אושרה לשיווק בשנת 2018, על ידי מינהל המזון והתרופות האמריקאי (FDA) בשם המסחרי **סימדקו** (symdeko)‏ ועל ידי סוכנות התרופות האירופית (EMA), בשם המסחרי **סימקבי** (symkevi), לטיפול במקרים מסוימים של סיסטיק פיברוזיס. התרופה מכילה שילוב של טזאקפטור ואיבקפטור. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות החל בשנת 2019, כטיפול ב-Fibrosis Cystic עבור חולים שהם הומוזיגוטיים למוטציה מסוג F508del בגן CFTR. התכשיר יינתן לחולים בני שש שנים ומעלה שטרם עברו השתלת ריאה.

המחלה
-----

המחלה הגנטית סיסטיק פיברוזיס (CF) פוגעת בתפקוד איברים רבים בגוף, בעיקר הריאות, וזאת, על ידי הפרעה למעבר של מלחים ומים מעבר למשטחים אפיתליאליים. המוטציה F508del היא הסיבה הנפוצה ביותר ל-CF.‏ F508del גורמת נזק על ידי מניעת המעבר של החלבון CFTR ‏(Cystic Fibrosis Transmembrane conductance Regulator) למיקומו המתאים על פני התא, וכן על ידי הפרעה לתפקוד תעלת הכלור של ה-CFTR‏.

שימושים רפואיים
---------------

התרופה המשולבת של טזאקפטור ואיבקפטור, מיועדת לשימוש בחולים אשר ירשו את המוטציה F508del משני ההורים, ולכן ברשותם המוטציה בשני העותקים של הגן ל-CFTR. התרופה המשולבת אף מיועדת לשימוש בחולים אשר ירשו את המוטציה F508del מאחד ההורים וברשותם אף אחת מהמוטציות הבאות בגן ל-CFTR:‏
P67L, R117C,L206W, R352Q, A455E, D579G, 711+3A→G, S945L, S977F, R1070W, D1152H, 2789+5G→A, 3272 26A→G, or 3849+10kbC→T

מנגנון הפעולה
-------------

טזאקפטור הוא מולקולה קטנה הפועלת כמתקנת (Corrector) של CFTR. מולקולות מתקנות של CFTR מסייעות לחלבון ה-CFTR ליצור את צורתו התלת־ממדית הנכונה, כך שהוא מסוגל לנוע לשטח פני התא. טזאקפטור מזרז עיבוד תאי והובלה של צורות נורמליות ושל צורות מוטנטיות של CFTR, בכללן F508del, ולכן מגדיל את הכמות של חלבון ה-CFTR על שטח פני התא, מה שמביא להגדלה בטרנספורט של יוני כלוריד.

תוספת של מולקולה המתקנת את ה-CFTR לטיפול עם תרופה מפעילה (Potentiator) של CFTR, כמו איבקפטור ((Ivacaftor), מספקת תועלת קלינית לחולים עם מוטציה כמו F508del, שהיא המוטציה הנפוצה ביותר ב-CFTR, הגורמת ל-CF. בנוסף לכך, טיפול משולב (סימדקו, סימקבי), של תרופה מתקנת (טזאקפטור) ותרופה מפעילה (איבקפטור), עשוי לספק תועלת לחולים שהם הטרוזיגוטים מורכבים עבור F508del ומוטציה המגיבה לאיבקפטור.

אחד היתרונות החשובים של טזאקפטור הוא שאינו ממריץ את אנזימי CYP3A4 ואינו מפריע למטבוליזם של איבקפטור או של תרופות רבות אחרות, הנמצאות בשימוש שכיח ב-CF, מה שמפחית אינטראקציות בין-תרופתיות ומורכבויות במינון.

כימיה
-----

טזאקפטור הוא בעל הנוסחה הכימית C26H27F3N2O6, עם משקל מולקולרי של 520.505 גרם/מול.

ניסויים קליניים
---------------

ממצאי הניסויים הקליניים EVOLVE ו- EXPAND פורסמו בשנת 2017‏.

הערות שוליים
------------

1. ↑  דף מידע למטופל באתר הכללית
2. 1 2  FDA Approves New Cystic Fibrosis Drug Combo
3. ↑  מסמך סל בריאות 2019 משרד הבריאות
4. ↑  Targeting F508del-CFTR to develop rational new therapies for cystic fibrosis
5. ↑  Symkevi (tezacaftor / ivacaftor)
6. ↑  CFTR Modulator Types
7. 1 2 3  Tezacaftor/Ivacaftor in Subjects with Cystic Fibrosis and F508del/F508del-CFTR or F508del/G551D-CFTR.
8. ↑  Symdeko – Tezacaftor/Ivacaftor Combo Therapy
9. ↑  Tezacaftor

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**סר בריאן מָהוֹן** (באנגלית **Bryan Mahon**;‏ 2 באפריל 1862, גולוויי, הממלכה המאוחדת – 29 בספטמבר 1930, דבלין, אירלנד) היה גנרל בריטי, מפקד אוגדה במערכת גליפולי ומפקד קורפוס בחזית המקדונית. מהון כיהן כמפקד הצבא הבריטי באירלנד עד פרוץ מלחמת העצמאות האירית.

ראשית הקריירה
-------------

ב-1883 סיים מהון את האקדמיה הצבאית, הוסמך כקצין פרשים בדרגת סגן והוצב בגדוד ההוסרים המלכותי ה-8. במהלך מלחמת הבורים השנייה פיקד קולונל מהון על חטיבת מתנדבים דרום אפריקנים, אשר בין אוקטובר 1899 ועד מאי 1900, נלחמה בגזרת העיר מפיקנג והובילה להסרת המצור מהעיר אשר תושביה היו נתונים בסכנת רעב.

מלחמת העולם הראשונה
-------------------

במלחמת העולם הראשונה פיקד מהון על הדיוויזיה ה-10 (האירית) במערכת גליפולי ולאחר פינוי כוחות מדינות ההסכמה מחצי האי גליפולי הונחת עם כוחותיו בנמל סלוניקי, נשלח לגזרת סרביה והשתתף בקרבות המאסף במערכה על סרביה. כוח המשלוח הבריטי נחת באיחור ולא הצליח למנוע את כיבוש הממלכה הסרבית בידי כוחות מעצמות המרכז והדיוויזיה של מהון נסוגה במהירות מהגבול הסרבי כדי לייצב קו הגנה סביב העיר סלוניקי. ב-נובמבר 1915 החליף מהון את הגנרל צ'ארלס קרמייקל מונרו בתפקיד מפקד הכוח הבריטי בחזית המקדונית ותחת פיקודו של מפקד הזירה, הגנרל הצרפתי מוריס סראי פעל לביצור קווי ההגנה אל מול התקפות צבא ממלכת בולגריה. במאי 1916 מונה מהון לתפקיד מפקד הצבא הבריטי במצרים ובמקומו מונה לתפקיד מפקד ארמיית סלוניקי הבריטית, הגנרל ג'ורג' מילן.

לאחר המלחמה ואחריתו
-------------------

ב-1917 מונה מהון לתפקיד מפקד הצבא הבריטי באירלנד. הוא פרש מתפקידו ומשירות פעיל בצבא הבריטי בראשית 1919, עם פרוץ מלחמת העצמאות האירית. מהון נבחר לכהן כחבר הפרלמנט של אירלנד הדרומית ב-1922 וב-1925, נבחר לבית הנבחרים התחתון של אירלנד וב-1928 לבית הנבחרים העליון. מהון כיהן בתפקידו כסנטור עד ליום מותו ב-1930 והוא בן 68 שנים.

ראו גם
------

* מערכת גליפולי
* החזית המקדונית במלחמת העולם הראשונה

קישורים חיצוניים
----------------

ויקישיתוף מדיה וקבצים בנושא **בריאן מהון** בוויקישיתוף

הערות שוליים
------------

1. ↑  אנציקלופדיה לתולדות מלחמת העולם הראשונה, "חזית סלוניקי במלחמת העולם הראשונה", באתר גוגל ספרים (באנגלית).

|  |  |
| --- | --- |
| בקרת זהויות עריכת הנתון בוויקינתונים | 
* GND: 1038115779
* ISNI: 0000 0004 1719 4868
* VIAF: 305118872
* WorldCat: viaf-305118872

 |
במתמטיקה, **מספרי לוקאס** הם סדרה של מספרים טבעיים הקרויה על שמו של המתמטיקאי הצרפתי אדוארד לוקאס (1842-1891). הגדרתה דומה לזו של סדרת פיבונאצ'י: כל איבר בסדרה הוא סכום שני קודמיו. היא נבדלת מסדרת פיבונאצ'י בתנאי ההתחלה: האיבר האפס והאיבר הראשון הם 2 ו-1 בהתאמה. זהו מקרה פרטי של סדרת לוקאס.

תחילת הסדרה היא:
...2,1,3,4,7,11,18,29,47,76

ההגדרה הרקורסיבית של הסדרה היא:

{\displaystyle L\_{n}:={\begin{cases}2&{\mbox{if }}n=0;\\1&{\mbox{if }}n=1;\\L\_{n-1}+L\_{n-2}&{\mbox{if }}n>1.\\\end{cases}}}

מאפיינים
--------

כמו כל סדרה בה כל איבר מוגדר באופן רקורסיבי כצירוף ליניארי של האיברים הקודמים, ניתן לבטא את סדרת לוקאס בנוסחה סגורה על ידי סכום של שתי סדרות הנדסיות (כאשר \ \phi הוא יחס הזהב):

{\displaystyle L\_{n}=\phi ^{n}+(1-\phi )^{n}=\phi ^{n}+(-\phi )^{-n}=\left({1+{\sqrt {5}} \over 2}\right)^{n}+\left({1-{\sqrt {5}} \over 2}\right)^{n}\,}
מכיוון שהרכיב השני בסכום שואף ל-0 כש-n שואף לאינסוף, ניתן גם לחשב את מספרי לוקאס (מלבד השניים הראשונים) באמצעות עיגול חזקות של יחס הזהב:

{\displaystyle L\_{n}=\mathrm {round} (\phi ^{n})}
כל איבר בסדרה שווה לסכום שני מספרי פיבונאצ'י המופיעים משני צדדיו של האיבר המקביל לו בסדרת פיבונאצ'י:

{\displaystyle \,L\_{n}=F\_{n-1}+F\_{n+1}}

לדוגמה, האיבר הרביעי בסדרה הוא 7 השווה לסכום של 2 ו-5, האיברים השלישי והחמישי בסדרת פיבונאצ'י.

ראו גם
------

* סדרת פיבונאצ'י
* סדרת פֶּל

קישורים חיצוניים
----------------

* מספרי לוקאס, באתר MathWorld (באנגלית)
* סדרת מספרי לוקאס באתר OEIS – האנציקלופדיה המקוונת לסדרות של מספרים שלמים
**היכל סינאן ארדם** (בטורקית: **Sinan Erdem Olimpik Spor Salonu**), הידוע גם בשמו הקודם, **היכל אטאקוי**, הוא אולם כדורסל ובידור הממוקם בצד האירופאי של איסטנבול, בטורקיה. לאולם קיבולת מושבים של 22,500 איש בהופעות ו-16,000 איש במשחקי כדורסל, מה שהופך אותו לאולם הגדול בטורקיה (מבחינת תכולת המושבים להופעות), ולשלישי הגדול באירופה.

האולם קרוי על שם סינאן ארדם (1927-2003), שהיה ראש הוועדה האולימפית הלאומית של טורקיה משנת 1989, עד מותו מסרטן הכבד בשנת 2003.

שימושים עיקריים
---------------

מועדון הכדורסל אנאדולו אפס אירח את משחקי ליגת העל הטורקית בכדורסל ואת משחקי היורוליג בהיכל סינאן ארדם בין השנים 2010-2012. פנרבחצ'ה אולקר גם אירחה את משחקי הבית שלה באולם משנת 2010 ועד שעברה לאולמה החדש אולקר ספורט ארנה בינואר 2012. בשיקטש השתמשה באולם לאירוח משחקי הבית שלה בעונת 2015/16.

משנת 2010, ההיכל משמש גם כמגרשה הביתי של נבחרת טורקיה בכדורסל.

אירועים בהיכל
-------------

היכל סינאן ארדם אירח את אליפות העולם בכדורסל 2010. בין השנים 2011-2013 אירח את אליפות סבב ה-WTA.

בשנת 2012 אירח ההיכל את הפיינל פור של היורוליג ואת אליפות העולם בשחייה בבריכת 25 מטר מטעם פדרציית השחייה הבינלאומית.

קישורים חיצוניים
----------------

ויקישיתוף מדיה וקבצים בנושא **היכל סינאן ארדם** בוויקישיתוף
* תמונות מבניית האולם
* מאמר על האולם

|  |  |  |
| --- | --- | --- |
| **הקודם**:**פלאו סן ז'ורדיברצלונה** | **פיינל פור היורוליגהאולם המארח** 2012 | **הבא**:**O2 ארנהלונדון** |

|  |  |  |
| --- | --- | --- |
| **הקודם**:**מרצדס-בנץ ארנהברלין** | **פיינל פור היורוליגהאולם המארח** 2017 | **הבא**:**בלגרד ארנהבלגרד** |
**בריאן ניקולאס מקפדן** (באנגלית: **Brian Nicholas McFadden**; נולד ב-12 באפריל 1980) הוא זמר אירי שהתפרסם בזכות חברותו בלהקת וסטלייף.

ביוגרפיה
--------

מקפדן נולד בעיר דבלין שבאירלנד. הוא עבד כמאבטח במקדונלד'ס ומארח בבינגו לפני שהצטרף ללהקת "וסטלייף". תחומי התעניינות של מקפדן היו תמיד: שירה, ריקוד וכדורגל.
בנעוריו הוא הופיע בתוכנית טלוויזיה אירית שנקראה "Finbar's Class".

ב-1998, הקים מקפדן עם עוד שני חברים להקת פופ וR&B אשר נקראה "Cartel". הלהקה הופיעה בפאבים ברחבי דבלין.

ביולי 1998, הוקמה "וסטלייף", ותפקידו של מקפדן בלהקה היה סולן משני. ב-2003, הוא הפך לסולן הראשי בלהקה, וב-9 במרץ 2004 הוא עזב את הלהקה כדי לעבוד על אלבום סולו.

ביולי 2004, הוחתם בחברת התקליטים "Sony BMG". בספטמבר הוא הוציא את סינגל הבכורה שלו "Real To Me", שנכנס מיד למקום הראשון במצעד הבריטי באותו שבוע.

אלבום הבכורה שלו, "Irish Son", יצא ב-29 בנובמבר 2004. הסינגל השני, "Irish Son", יצא גם הוא בנובמבר והגיע למקום השישי במצעדים הבריטים.

הסינגל השלישי, "Almost Here", הוא דואט שבוצע עם דלתא גודרם. הסינגל הגיע למקום השלישי במצעדי בריטניה ולמקום הראשון במצעדי אוסטרליה. ב-2005, יצא מקפדן לסיבוב הופעות עם גודרם.

ב-22 במרץ 2007, הפסיקה חברת התקליטים "Sony BMG" את שיתוף הפעולה שלה עם מקפדן לאחר שהתאכזבה מהמכירות של האלבום, ומהכשלות של הסינגל האחרון מהאלבום, "Demons".

ב-20 באפריל 2007, הוציא מקפדן את הסינגל "Like Only a Woman Can" אשר עתיד להופיע באלבום הסולו השני שלו. הסינגל הגיע למקום הראשון במצעד הסינגלי האירי.

### חייו האישיים

ב-5 בינואר 2002, נישא מקפדן לקרי קטונה, חברה לשעבר בלהקת הנשים אטומיק קיטן. ירח הדבש של הזוג היה במאוריציוס. לזוג שתי בנות: מולי (נולדה ב-2001) ולילי-סו (נולדה ב-2003). ב-2002, נבחר מקפדן ל"אבא המפורסם של השנה", וקרי נבחרה ל"אמא המפורסמת של השנה" ב-2002 וב-2004. בספטמבר 2004, הודיעו בני הזוג על פרידתם, ובדצמבר 2006 הסתיים תהליך הגירושים של השניים.

ב-2004, החל מקפדן לצאת עם הזמרת האוסטרלית דלתא גודרם, וב-29 בנובמבר 2007, הודיע מקפדן כי הם מתארסים. בני הזוג נפרדו במאי 2010.

מקפדן מתגורר כיום בלונדון שבאנגליה.

קישורים חיצוניים
----------------

ויקישיתוף מדיה וקבצים בנושא **בריאן מקפדן** בוויקישיתוף
* 

* אתר האינטרנט הרשמי של בריאן מקפדן (באנגלית)
* בריאן מקפדן, ברשת החברתית פייסבוק

* בריאן מקפדן, ברשת החברתית טוויטר

* בריאן מקפדן, ברשת החברתית אינסטגרם

* בריאן מקפדן, במסד הנתונים הקולנועיים IMDb (באנגלית)

* בריאן מקפדן, באתר AllMusic (באנגלית)

* בריאן מקפדן, באתר MusicBrainz (באנגלית)

* בריאן מקפדן, באתר Yandex.Music (ברוסית)

* בריאן מקפדן, באתר Discogs (באנגלית)

* בריאן מקפדן, באתר Songkick (באנגלית)

* בריאן מקפדן, באתר Genius

* בריאן מקפדן, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14579091b (data)
* GND: 135377218
* ISNI: 0000 0000 5520 1249
* LCCN: n2010022554
* MusicBrainz: b64575d5-28c2-4e1c-8176-3c2a0a473fda
* NKC: xx0029098
* NLK: KAC200509755
* SUDOC: 081716095
* VIAF: 10094513
* WorldCat: lccn-n2010022554

 |
**בריאן טרייסי** (באנגלית: Brian Tracy; נולד ב-1944) הוא סופר אמריקאי. כותב ספרי עזרה עצמית, התפתחות אישית ומוטיבציה.

ביוגרפיה
--------

טרייסי נולד בוונקובר שבקנדה בשנת 1944. בצעירותו נשר מבית הספר, עבד בעבודות זמניות ונדד ברחבי העולם במשך שמונה שנים. בהמשך החל לעבוד כסוכן מכירות זוטר, התקשה בעבודתו והחליט לשאול אנשי מכירות מצליחים רבים לגבי הצלחתם. בתום השנה הראשונה לעבודתו הוא כבר הפך לסוכן מכירות בכיר, ובשנה השנייה הפך לסגן נשיא החברה, והיה אחראי על 95 עובדים, בגיל 25 בלבד.

טרייסי יצר את הסמינר הראשון שלו בתחום הצמיחה האישית בשנת 1981, בשם "מערכת ההצלחה", (נקראה תחילה "סמינר הפניקס"). בשנת 1985 הוציא גרסה מעודכנת של סמינר זה, מוקלט על קלטת אודיו לעזרה עצמית, בשם "פסיכולוגיה של ההישגיות". לאורך השנים המשיך ליצור סמינרים וסדנאות בנושאים כגון מנהיגות ויעילות ניהולית. כתב עשרות ספרים העוסקים בתחומים שונים של מוטיבציה וצמיחה אישית. כן הקליט למעלה מ-500 קטעי אודיו מתוך ספריו, העוסקים ברעיונות לעזרה עצמית לקראת הצלחה והשגת יעדים אישיים ועסקיים. 

מכהן כיום בראש חברה על שמו, העוסקת בתחום משאבי אנוש בקליפורניה, ולה סניפים רבים ברחבי ארצות הברית. נשוי לברברה ואב לארבעה ילדים.

בכתביו מדבר טרייסי על כך שבעת התמודדות עם בעיה, האנשים בחברה המערבית התרגלו לפנות ישירות לדרך הקלה, וכך הם לא עומדים ביעדים שהציבו לעצמם. בתוכנית ההדרכה שלו הוא מציע לאנשים אפשרות ליצור הצלחה בחייהם האישיים והעסקיים, תוך כדי נקיטת פעולה אקטיבית, ניהול זמן נכון ושימוש בשיטות שונות אותן פיתח במהלך השנים.

מספריו
------

* לבלוע צפרדע - 21 דרכים להשיג יותר בפחות זמן (תורגם לעברית - הוצאת אסיה, 2002)
* להרוויח יותר ומהר יותר
* שנה את החשיבה שלך, שנה את חייך
* התעשר בדרך שלך

קישורים חיצוניים
----------------

ויקישיתוף מדיה וקבצים בנושא **בריאן טרייסי** בוויקישיתוף
* 

* אתר האינטרנט הרשמי של בריאן טרייסי (באנגלית)
* בריאן טרייסי, ברשת החברתית פייסבוק

* בריאן טרייסי, ברשת החברתית טוויטר

* בריאן טרייסי, ברשת החברתית אינסטגרם

* בריאן טרייסי, ברשת החברתית LinkedIn

* בריאן טרייסי, סרטונים בערוץ היוטיוב

* בריאן טרייסי, באתר פינטרסט
* האתר הרשמי של טרייסי
* אסף אביר, 7 דרכים להספיק כפול בחצי מהזמן(הקישור אינו פעיל), 22 באוקטובר 2006, אתר נענע10

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007442179505171
* BIBSYS: 3050438
* BNE: XX1183788
* BnF: cb167258032 (data)
* CiNii: DA10151556
* GND: 118015036
* ISNI: 0000 0000 8183 6141
* LCCN: n86114369
* LNB: 000022641
* MusicBrainz: 84efffe6-ad1e-47ac-8b36-be48280a6e97
* NDL: 00476287
* NKC: utb20181003895
* NLA: 35374837
* NLG: 185331
* NLK: KAC200107136
* NSK: 000348362
* NTA: 204504147
* RERO: 02-A011396513
* SELIBR: 136498
* SUDOC: 168557681
* VIAF: 115147125
* WorldCat: lccn-n86114369

 |
**בריאן מולקו** (באנגלית: **Brian Molko**; נולד ב-10 בדצמבר 1972 בבריסל, בלגיה) הוא זמר, כותב שירים, גיטריסט בריטי-אמריקאי יליד בלגיה, וסולן להקת פלסיבו,

ביוגרפיה
--------

מולקו נולד לאב בנקאי אמריקני ממוצא יהודי ספרדי - אלג'יראי-איטלקי ולאם סקוטית. שם המשפחה של היה במקור מולכו. בילדותו עברה משפחתו מדינות באופן קבוע, ביניהן סקוטלנד, ליבריה, לבנון ולוקסמבורג. מולקו מתייחס לעיירת הולדתה של אימו בסקוטלנד, דנדי, כ"מקום בו גדלתי". הוא מתאר את ילדותו כתקופה בה הרגיש מבודד נורא. הופעתו הראשונה כשחקן הייתה בבית הספר לדרמה בו למד.
  

בזמן שגדל בבית שלא תומך בביטוים אמנותיים (אביו רצה שיגדל להיות בנקאי), מרד מולקו בכך שיצר לעצמו מראה אנדרוגיני, החל להתאפר ולשמוע מוזיקת פאנק (Punk). בריאן החל ללמוד בבית הספר האירופי של לוקסמבורג, אך נאלץ לעזוב בעקבות הטרדות מתלמידי בית הספר. לאחר מכך עבר לבית הספר האמריקאי הבינלאומי של לוקסמבורג, שם פגש לראשונה את בסיסט הלהקה- סטפן אולסדל. ולאחר מכן החל ללמוד דרמה במכללת גולדסמית' בלונדון.

קריירה
------

מולקו וסטפן אולסדל למדו יחדיו בבית הספר האמריקאי של לוקסמבורג (אך לא היו חברים). כאשר עבר בריאן ללונדון, הוא נתקל באולסדל בתחנת הרכבת התחתית של דרום קנזינגטון והזמין אותו לאחת מהופעותיו במועדון שבו ניגן.

תחילה, הקימו אולסדל ומולקו את הלהקה בשם ״Ashtray Heart״, ולאחר שכתבו ארבעה שירים, כדי להפוך את הלהקה לרצינית יותר, הזמינו את רוברט שולצברג לנגן איתם.

במהלך הנחיית תוכנית בתחנת XFM בדצמבר 2009, ציין מולקו שהשפעתו הגדולה ביותר היא להקת סוניק יות' ושכנראה פלסיבו מעולם לא היו קמים בלעדיהם. בנוסף לכך, הוא ציין שבגיל שבע להקת קיס הייתה הלהקה הראשונה בה הוא התאהב. השפעות מוזיקליות אחרות דפש מוד, דייוויד בואי, איגי פופ, דאוס, דד קנדיז, הביסטי בויז, סרז' גינסבורג, פי ג'יי הארווי, הוולווט אנדרגראונד, ג'וי דיוויז'ן, הסטוג'ז, והפיקסיז.

מולקו לימד את עצמו לנגן בגיטרה; כשהגיע לגיל 16 קיבל העתק של גיטרת הטלהקאסטר. לאחר זמן מה קנה לעצמו טלהקאסטר אמיתית. הוא מנגן על כלים אחרים, ביניהם גיטרה בס, מפוחית, קלידים, סקסופון, תופים ופונוגרף. מולקו דובר צרפתית כשפת אם והוא כותב ושר כמה משירי פלסיבו בצרפתית וגם באנגלית. מדי פעם מתקלט כ-DJ במועדונים.

חיים אישיים
-----------

מולקו הוא ביסקסואל, ואב לבן משנת 2005.
ב-2012 קיבל מולקו מלגת כבוד מקולג' גולדסמית, האוניברסיטה של לונדון.

קישורים חיצוניים
----------------

ויקישיתוף מדיה וקבצים בנושא **בריאן מולקו** בוויקישיתוף
* 

* אתר האינטרנט הרשמי של בריאן מולקו (באנגלית)

* בריאן מולקו, במסד הנתונים הקולנועיים IMDb (באנגלית)

* בריאן מולקו, באתר AllMusic (באנגלית)

* בריאן מולקו, באתר MusicBrainz (באנגלית)

* בריאן מולקו, באתר Yandex.Music (ברוסית)

* בריאן מולקו, באתר Discogs (באנגלית)

* בריאן מולקו, באתר Songkick (באנגלית)

* בריאן מולקו, באתר Genius

הערות שוליים
------------

1. ↑  בריאן מולקו, CNET Networks Entertainment‏,6 בפברואר 2008
2. ↑  באתר ethnicelebs
3. ↑  מתוך האתר הרשמי של פלסיבו, 17 ביולי 2006

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 6018212
* BnF: cb15013286w (data)
* GND: 1018598294
* ICCU: DDSV101642
* ISNI: 0000 0001 1494 7252
* LCCN: no2010186396
* MusicBrainz: ef7d7e16-e0e2-426c-812b-911c346e8c3c
* NKC: xx0043299
* NSK: 000652892
* VIAF: 85574230
* WorldCat: lccn-no2010186396

 |
אנימציה של פעולת גשר מעלית
גשר ז'אק שאבאן-דלמס בבורדו שבצרפת
**גשר מעלית** הוא טיפוס של גשר נפתח הנטוי על גבי נתיב מים. חלקו הנע של הגשר מחובר בשני צידיו למגדלים או למגבהים ומתרומם בעת הצורך אנכית על מנת לאפשר לכלי שיט לעבור תחתיו, כאשר הוא נותר מקביל למישור הכביש של הגשר.

לטיפוס זה של גשר יש יתרונות על פני טיפוסים אחרים של גשרים נעים. עלות בנייתו היא נמוכה יותר בדרך כלל. כמו כן משקל הנגד שיש לשלב בגשר צריך להיות זהה למשקלו של המרכיב הנע, בעוד שבגשר המתרומם בזווית ביחס למישור שלו נחוץ משקל נגד גדול בהרבה. לכן ניתן לבנות את הגשר מחומרים כבדים יותר, המתאימים למשל לגשרי רכבת.

ברבים מגשרי המעלית נעשה שימוש במגדלים אנכיים, אך בחלקם נעשה שימוש דווקא במגבהים הידראוליים הממוקמים מתחת למפלס הגשר (ואז הגשר מכונה גשר שולחן (אנ')).

החיסרון העיקרי של גשרי מעלית הוא המרווח האנכי המצומצם המתקיים מתחתיהם לשם מעבר כלי שיט, הנובע מכך שהגשר נותר תלוי אנכית מעל נתיב השיט.

טיפוס גשר הדומה לגשר המעלית הוא הגשר השוקע (אנ'), שבו מונמך מפלס הגשר אל מתחת לפני המים של נתיב השיט שהגשר ממוקם לרוחבו.

דוגמאות לגשרי מעלית
-------------------

* גשר המעלית הגדול בעולם הוא גשר ארתור קיל (אנ'), הנטוי על גבי מצר ארתור שבין סטטן איילנד למדינת ניו ג'רזי שבארצות הברית. הוא כולל שני מגדלים בגובה של 66 מטרים. אורך חלקו הנע הוא 170 מטרים ותחתיו תעלה ברוחב של 150 מטרים. גובהו מעל מפלס המים הממוצע תחתיו הוא 9.4 מטרים בעת שהגשר סגור ו-41 מטרים בעת שהוא מורם.
* גשר דנציגר בניו אורלינס הוא גשר המעלית הרחב ביותר בעולם ונושא עליו שבעה נתיבי נסיעה.
* גשר ז'אק שאבאן-דלמאס הנטוי על נהר הגארון בבורדו שבצרפת, שנחנך ב-2013, הוא גשר המעלית הגדול באירופה, באורך של 110 מטרים.

קישורים חיצוניים
----------------

ויקישיתוף מדיה וקבצים בנושא **גשר מעלית** בוויקישיתוף
* גשרי מעלית, באתר StructuraE
**צפון רונלדסיי** (באנגלית: **North Ronaldsay**) הוא הצפוני שבאיי אורקני בסקוטלנד שבממלכה המאוחדת. שטחו של האי כשבעה קמ"ר ומתגוררים בו כ-70 תושבים (2011). האי הוא ה-14 בגודלו מבין איי אורקני.

גאוגרפיה
--------

זהו האי הצפוני ביותר שבין איי אורקני, והוא ממוקם כארבעה ק"מ צפונית לסנדיי הדרומי לו. אורכו של האי כחמישה ק"מ, ובו שני מפרצים חוליים: מפרץ לינקלט בחופו המזרחי של האי ומפרץ סאות' (המפרץ הדרומי), בחופו הדרומי של האי. מערבו של האי סלעי, ובחופיו המערבים של האי שוניות סלעיות רבות. האי נמוך וחשוף, ותנאי השטח אינם מאפשרים הגנה מהרוחות העזות. כמו כן, בשל השוניות הרבות המקיפות אותו, ספינות רבות טבעו לחופיו (ומסיבה זו נבנה עליו מגדלור).

הגדול ביישובי האי הוא הכפר הולנדסטאון (**Hollandstoun**) בדרום האי. באי שדה תעופה קטן ורציף.

היסטוריה
--------

בית הולנד שבאי נבנה בשנת 1727 וזמן לא רב לאחר מכן, בשנת 1789 נבנה באי המגדלור בתכנונו של המהנדס תומאס סמית' עבור המפקח על אורות הצפון.

תחבורה
------

טיסות סדירות מקשרות את האי עם העיר קירקוול שבמיינלד, וכן שירות מעבורות מקשר את הולנדסטאון. שירות המעבורות מתופעל על ידי חברת מעבורות אורקני.

כלכלה
-----

הכבשים המקומיות. זן מקומי ייחודי הניזון מאצות.
עיקר כלכלת האי מתבססת על רעיית צאן. כבשי צפון רונלדסיי הם זן ייחודי של האי הניזון מאצות. ענף כלכלי מרכזי נוסף הוא ענף התיירות - בעיקר לצורך צפייה בציפורים. בשנת 1987 הוקם באי מצפה ציפורים במטרה לחקור את נדידת הציפורים באזור ואת מספר הציפורים העוברות והמקננות באי. האי ידוע כאתר קינון מרכזי באזור.

מגדלור אורקני
-------------

המגדלור של האי ממוקם בראש דניס (**Dennis Head**), שבצפון האי. המגדלור הראשון באתר הוקם בשנת 1789 בתכנונו של המהנדס תומאס סמית'. בשנת 1809 הוקמו מגדלורים נוספים באיי אורקני, והמגדלור של ראש דניס הפסיק את פעולתו. בשנת 1852 הוקם מגדלור חדש במרחק לא רב בצפון האי. מגדלור זה שוקם מספר פעמים ופועל גם כיום. 

שרידי מגדל האבן של המגדלור הראשון שנבנה נותרו עד ימינו. המבנה שוקם בשנת 2006 במסגרת תוכנית הטלוויזיה "שיקום מבנים" ("Restoration").

קישורים חיצוניים
----------------

ויקישיתוף מדיה וקבצים בנושא **צפון רונלדסיי** בוויקישיתוף
* מצפה הכוכבים שבאי
* ההיסטוריה של המגדלור בצפון רונלדסיי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536666505171
* LCCN: sh86000023
* VIAF: 315526794
* WorldCat (עם VIAF): 315526794

 |
**אקה בורג** (בשוודית: **Åke Borg**;‏ 18 באוגוסט 1901 – 6 ביוני 1973). היה שחיין שוודי, בעל מדליית ארד אולימפית ושתי מדליות (כסף וארד) מאליפות אירופה בשחייה במשחי השליחים.

ביוגרפיה
--------

בורג נולד בסטוקהולם. אחיו התאום ארנה בורג היה אלוף אולימפי ושיאן עולם.

### מדליית ארד אולימפית

באולימפיאדת פריז (1924) זכה בורג במדליית ארד במשחה שליחים 4x200 מטר חופשי ביחד עם אחיו ארנה, אורבר טרולה ויורג ורנר בתוצאה של 10:06.8 דקות, אחרי ארצות הברית שקבעה שיא עולם חדש של 9:53.4 דקות ואוסטרליה (10:02.2 דקות). נוסף לכך, הוא סיים במקום רביעי במשחה ל-400 מטר חופשי בתוצאה של 5:26.0 דקות, אחיו התאום ארנה זכה במדליית כסף בתוצאה של 5:05.6 דקות. בשלב חצי הגמר הוא קבע תוצאה של 5:25.0 דקות ובמקום שישי במשחה ל-1500 מטר חופשי בתוצאה של 21:59.4 דקות, גם במשחה זה זכה אחיו במדליית כסף בתוצאה של 20:41.4 דקות. 

באליפות אירופה הראשונה בשחייה שנערכה בבודפשט שבהונגריה בשנת 1926 זכה בורג במדליית ארד במשחה לשליחים 4x200 מטר חופשי (10:06.8 דקות) ובאליפות אירופה בשחייה שנערכה בבולוניה שבאיטליה בשנת 1927 הוא זכה במדליית כסף במשחה שליחים 4x200 מטר חופשי בתוצאה של 9:52.0 דקות, אחרי גרמניה שקבעה שיא עולם חדש של 9:49.6 דקות. שתי הנבחרות שיפרו את שיא העולם של ארצות הברית (9:53.4 דקות).

קישורים חיצוניים
----------------

ויקישיתוף מדיה וקבצים בנושא **אקה בורג** בוויקישיתוף

* אקה בורג, באתר olympedia.org

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb169642547 (data)
* ISNI: 0000 0004 4995 581X
* VIAF: 316388056
* WorldCat: viaf-316388056

 |
**צפון תימן** הוא כינוי לישות המדינית **הרפובליקה הערבית התימנית** (בערבית: **الجمهورية العربية اليمنية**) שהתקיימה בין השנים 1962–1990 וזו שקדמה לה - "הממלכה המותוואכלית התימנית" (ערבית: المملكة المتوكلية اليمنية), שהתקיימה בין השנים 1918–1962. שתיהן היו טריטוריה ריבונית במערב תימן המודרנית, בחלקו הדרומי-מערבי של חצי האי ערב.

מקור המונח
----------

אף מדינה מעולם לא כונתה בשם "צפון תימן". את המונח טבעו ב-1967, עת הפדרציה של דרום חצי האי ערב זכתה בעצמאות מהרפובליקה העממית של תימן. עד אז, שתי המדינות כונו בשם "תימן". העובדה שתימן הייתה מחולקת לשתי ישויות מדיניות נפרדות העלתה את הצורך להפריד בין חלקה הדרומי של תימן (דרום תימן), שנקרא גם "תימן - עאדן" לבין חלקה הצפוני (צפון תימן) שנקרא גם "תימן - צנעא", על שם ערי הבירה של השתיים.

היסטוריה
--------

לאחר מותו של הנביא מוחמד, במאה השביעית, השתלטו ח'ליפים אסלאמיים על השטח. עם התפרקותה של הח'ליפות, שלטו באזור אימאמים מזרם הזיידים, ובנו מערכת שלטונית שהחזיקה מעמד עד ימי העות'מאנים, שכבשו אותה לתקופה קצרה במאה ה-16, ומאוחר יותר שוב, במאה ה-19. החל מהמאה ה-11, נשלטה הטריטוריה בצפון תימן על ידי ח'ליפים סונים ממצרים. האימפריה העות'מאנית היא ששלטה בצפון תימן במשך רובה של המאה ה-19, בעוד דרום תימן נשלטה על ידי הבריטים מ-1832. מאוחר יותר כרתו הבריטים בריתות הגנה בינם לבין שליטים המקומיים.

בעקבות תבוסתה של האימפריה העות'מאנית במלחמת העולם הראשונה, זכתה ב-1918 צפון תימן (אז "הממלכה המותווכלית של תימן") בעצמאות ללא אלימות. האימאם מוחמד אל-בדר, מלך צפון תימן, הודח בהפיכה צבאית ב-26 בספטמבר 1962 (שנחשב כחג לאומי בתימן ונקרא "יום המהפכה") על ידי מורדים מקומיים שנעזרו לשם כך בצבא המצרי, שנשאר באזור עד פינויו ב-1967. נסיונותיהם של המלוכנים לחזור ולתפוס את השלטון עלו בתוהו.

ב-22 במאי 1990, לאחר כ-20 שנות עוינות, אוחדו שתי המדינות. צפון תימן, שהייתה רפובליקה, התאחדה עם דרום תימן, ששלטונה הושתת על עקרונות הקומוניזם לכדי רפובליקה ערבית מאוחדת - תימן.

ראו גם
------

| עיינו גם בפורטלים: |
| --- |
|  | **פורטל המזרח התיכון** |
|  | **ההיסטוריה** |

* תימן
* דרום תימן
* ערב הסעודית
* עומאן
* יהודי צפון תימן

קישורים חיצוניים
----------------

ויקישיתוף מדיה וקבצים בנושא **צפון תימן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4073007-4
* NARA: 10035815
* VIAF: 128618956
* WorldCat: lccn-n2005083471

 |
**הארמייה השישית** (ביפנית: **第6軍**) הייתה ארמייה של הצבא היפני הקיסרי.

היסטוריה
--------

הארמייה היפנית השישית הוקמה לראשונה ב-4 באוגוסט 1939 כחיל מחיל המצב היפני במנצ'וריה, שנועד להגן על האזור מפני פלישה אפשרית של הצבא האדום. ב-11 במאי החשש אכן התגשם, וסכסוך פרץ בין האימפריה היפנית לברית המועצות שנודע בשם "תקרית נומונהאן". בקרב חלקין גול ספגה הארמייה הפסדים קשים ולקח לה זמן להתאושש. לאחר הקרב, הועברה לאזור העיר האילר במונגוליה הפנימית, העיר הייתה בסיס הצבא היפני באזור. במהלך מלחמת סין–יפן השנייה, היא לא לקחה חלק פעיל ושימשה בעיקר כחיל מצב וכוח מילואים.

ב-26 בינואר 1945, הארמייה השישית הועברה לאזור סין והוצבה תחת פיקוד "צבא המשלוח סין". היא נשלחה לדרום סין כדי לחזק את הכוחות יפניים בחזית ווהאן-צ'אנגשה האסטרטגית. העברתה נועדה למלא את החלל שנוצר באזור בעקבות מבצע איצ'י-גו. ב-15 באוגוסט 1945, בעקבות כניעת האימפריה היפנית, נכנעה הארמייה השישית לכוחות בעלות הברית באזור מחוז ג'ג'יאנג.

מפקדים
------

* לוטננט גנרל ריפאי אוגישו (1 באוגוסט 1939 - 6 בנובמבר 1939)
* לוטננט גנרל טוג'י יאסוי (6 בנובמבר 1939 - 15 באוקטובר 1941)
* גנרל סאיצ'י קיטה (15 באוקטובר 1941 - 1 במרץ 1943)
* לוטננט גנרל טאיצו אישאיגורו (1 במרץ 1943 - 7 בינואר 1944)
* לוטננט גנרל ג'ירו שוגאווה (7 בינואר 1944 - 15 באוגוסט 1945)

קישורים חיצוניים
----------------

History of Imperial General Headquarters Army Section (Revised Edition), HyperWar Foundation.
**אקדמיצ'סקאיה דאצ'ה** (ברוסית: **Академическая Дача**) הוא בית קיץ הידוע כבסיס היצירתי הוותיק והעיקרי של איגוד האמנים של הפדרציה הרוסית. הוא ממוקם ליד העיירה וישני וולוצ'יוק במחוז טבר, במיקום ציורי על גדות נהר Msta ואגם Mstino. במובן הרחב יותר, האקדמיצ'סקאיה דאצ'ה מתייחסת לכל האזור שמסביב לרבות הכפרים כמו בולשוי גורודוק, מאלי גורודוק שבהם התגוררו אמנים רוסים רבים באמצע המחצית השנייה של המאה ה -20.

היסטוריה
--------

אקדימצ'סקאיה דאצ'ה
האקדמיצ'סקאיה דאצ'ה נפתחה ב-22 ביולי 1884, כמקום לתרגול קיץ לסטודנטים עניים של האקדמיה הקיסרית לאמנויות. חלקת האדמה עם הפארק, הבית והמבנים נחכרו על ידי האקדמיה לאמנויות. המקום נקרא במקור "מקלט ולדימיר ומריה" לכבוד הדוכס הגדול ולדימיר, נשיא האקדמיה הקיסרית לאמנויות, ורעייתו הדוכסית הגדולה מריה פבלובנה והקיסרית מריה אלכסנדרובנה. המבנים יוצאי הדופן של הדאצ'ה היו "הבקתות האקדמיות" שנבנו בתרומת הפטרון שלה ואסילי קוקורב, שהיה תעשיין גדול, ובעל אחד האוספים הגדולים ביותר של אמנות רוסית ומערב אירופאית.

לפני מהפכת אוקטובר של 1917, אמנים רוסים מפורסמים רבים עבדו במקום, כולל איליה רפין, ניקולאי בוגדנוב-בלסקי, פאבל צ'יסטיאקוב, ארכיפ קוינג'י, יצחק לויתן, אנדריי ריאבושקין, ניקולאי רוריך ולנטין סרוב.

לאחר מהפיכת אוקטובר, הבית המרכזי הועבר לילדים לשימוש כמחנה קיץ פתוח. תפקידו האמנותית שוחזר רק בשנת 1948. מאז הפכה הדאצ'ה לאחד ממרכזי החיים היצירתיים המוכרים בברית המועצות וברוסיה.

הבניין המרכזי
באותן שנים עבדו כאן ציירים רוסים כאלכסיי גריצאי, וצ'סלב זגונק, דמיטרי מייבסקי, מאיה קופיצבה, פיודור רשתניקוב, ניקולאי פוזדנייב, ניקולאי טימקוב ורבים אחרים. אין זה מקרי, בשים לב לתפקידה של הדאצ'ה האקדמיצ'סקיה בשימור וקידום מסורות האמנות הריאליסטית הרוסית, שהיא נקראת "הברביזון הרוסי".

מיטב יצירות האמנות של ציור נוף וז'אנר, שהוצגו בתערוכות אמנות של שנות ה-1960–1980, נוצרו בעיקר על ידי אמני הדאצ'ה וסביבתה. מאוחר יותר בשנות ה-1980 נבנו בתי מלאכה ובנייני משרדים מודרניים, המאפשרים שימוש כל השנה בדאצ'ה למטרות אמנותיות.

בשנת 1964, האקדמיצ'סקאיה דאצ'ה נקראה על שמו של הצייר הרוסי המפורסם איליה רפין.

ב-1974, ליד הביתן הראשי הוקמה אנדרטה לזכרו של איליה רפין, שתוכננה על ידי הפסל אולג קומוב והאדריכל ניקולאי קומוב, לכבוד 130 שנה להולדת האמן.

בשנת 2004, במהלך חגיגת יום השנה ה-120 לדאצ'ה אקדמיצ'סקיה, נפתח לוח לזכרו של ואסילי קוקורב בבניין הביתן הראשי.

הערות שוליים
------------

1. ↑  Романычева И. Академическая дача. Л. Художник РСФСР, 1975.
2. ↑  ergei V. Ivanov. Unknown Socialist Realism. The Leningrad School. Saint Petersburg, NP-Print Edition, 2007. PP.22–24, 40-41, 93, 98-99, 117-118, 194, 202, 223, 248, 261, 312, 335, 364, 377, 388.
3. ↑  *Романычева И. Академическая дача. История и традиции.* СПб. Петрополь, 2009.

קישורים חיצוניים
----------------

ויקישיתוף מדיה וקבצים בנושא **אקדמיצ'סקאיה דאצ'ה** בוויקישיתוף
* אקדמיצ'סקאיה דאצ'ה, ברשת החברתית פייסבוק